|  |
| --- |
| časť A  číslo zmluvy: 31305/2025-SeL |

**KÚPNA ZMLUVA**

**na vyradené železničné koľajové vozidlá**

uzavretá v zmysle § 409 a nasl. Obchodného zákonníka na základe vyhlásenej verejnej obchodnej súťaže v zmysle § 281 a nasl. Obchodného zákonníka

(ďalej len „**Zmluva**“)

**Čl. 1. Zmluvné strany**

* 1. **Predávajúci**

Obchodné meno: **Železničná spoločnosť Slovensko, a.s.**

Právna forma: akciová spoločnosť

sídlo: Rožňavská 1, 832 72 Bratislava

Zapísaná: v Obchodnom registri Mestského súdu Bratislava III, oddiel Sa, vo vložke číslo 3497/B

štatutárny orgán: predstavenstvo

v zastúpení: Mgr. Peter Helexa, predseda predstavenstva

Mgr. Martin Bahurinský, podpredseda predstavenstva

Oprávnená osoba

na rokovanie

vo veciach zmluvných: Ing. Ján Friedman, MBA, riaditeľ sekcie logistiky

IČO: 35 914 939

DIČ: 2021920076

IČ DPH: SK2021920076

Bankové spojenie: Všeobecná úverová banka, a.s.

Číslo účtu: 2235304454/0200

IBAN: SK25 0200 0000 0022 3530 4454

SWIFT: SUBASKBX

(ďalej aj ako „**predávajúci**“ alebo „**ZSSK**“)

a

* 1. **Kupujúci**

Obchodné meno:

sídlo:

Zapísaná:

v zastúpení:

IČO:

DIČ:

IČ DPH:

Bankové spojenie:

Číslo účtu:

IBAN:

SWIFT:

(ďalej aj ako „**kupujúci**“)

(spolu ďalej predávajúci a kupujúci len „**zmluvné strany**“ alebo samostatne „**zmluvná strana**“)

**Čl. 2. Náležitosti Zmluvy**

* 1. **Predmet Zmluvy:**
     1. záväzok predávajúceho dodať kupujúcemu počas účinnosti Zmluvy vyradené železničné koľajové vozidlá bližšie špecifikované v tejto časti A bode 2.2. Zmluvy a zároveň
     2. záväzok kupujúceho vyradené železničné koľajové vozidlá bližšie špecifikované v tejto časti A  bode 2.2. Zmluvy prevziať a zaplatiť za nich Cenu v súlade s podmienkami dohodnutými v tejto Zmluve.
  2. **Vyradené železničné koľajové vozidlá:**

|  |  |  |  |  |
| --- | --- | --- | --- | --- |
| **P.č.** | **Rad ŽKV** | **Číslo ŽKV** | **Miesto dodania Odpadu** | **Predpokladaná hmotnosť ŽKV (t)** |
| 1 | 721 | 92 56 1 721 046-1 | Košice | 43,00 |
| 2 | 754 | 92 56 1 754 052-9 | Košice | 30,00 |
| 3 | 754 | 93 56 1 754 056-0 | Košice | 30,00 |
| **Predpokladaná hmotnosť ŽKV v tonách** | | | | **103,00** |

(ďalej aj ako „**Odpad**“ alebo **„vyradené železničné koľajové vozidlá**“)

* 1. **Kategória Odpadu:** *N – nebezpečný, katalógové číslo odpadu 16 01 04*
  2. **Miesto dodania vyradených železničných koľajových vozidiel:** uvedené v bode 2.2 tejto časti A Zmluvy
  3. **Odovzdanie vyradených železničných koľajových vozidiel:** V deň pripísania celej kúpnej Ceny za vyradené železničné koľajové vozidlá v zmysle zálohovej faktúry na účet predávajúceho.

2.6. **Termíny na predloženie Harmonogramu a odvozu vyradených železničných koľajových vozidiel:**

2.6.1. Termín predloženia Harmonogramu odvozu vyradených železničných koľajových vozidiel alebo likvidácie na mieste:10 dní od nadobudnutia účinností tejto Zmluvy.

2.6.2. Termín konečného odvozu alebo likvidácie vyradených železničných koľajových vozidiel kupujúcim: najneskôr do **\_\_** dní od nadobudnutia účinností tejto Zmluvy.

* + 1. **Cena za vyradené železničné koľajové vozidlá: \_\_ \_\_\_,\_\_** € bez DPH (slovom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eur)
  1. **ID elektronickej aukcie:** 2476
  2. **Splatnosť zálohovej faktúry:** 3 kalendárne dni odo dňa vystavenia zálohovej faktúry.

* 1. **Adresa pre doručovanie faktúry:**

* 1. **Doba trvania Zmluvy:** Táto Zmluva sa uzatvára na **dobu určitú,** do riadneho splnenia predmetu tejto Zmluvy.
  2. **Spôsob ukončenia Zmluvy:** Táto Zmluva sa končí spôsobom určeným v časti B Zmluvy.

* 1. **Kontaktné osoby:**
     1. za predávajúceho:
     2. za kupujúceho:
  2. **Adresa pre doručovanie písomností:**
     1. predávajúci: Železničná spoločnosť Slovensko, Rožňavská 1, 832 72, Bratislava
  3. kupujúci:
  4. **Adresa pre komunikáciu prostredníctvom elektronickej pošty:**
     1. predávajúci:
     2. kupujúci:
  5. **Súčasť Zmluvy:**
     1. Zmluvné strany berú na vedomie, že neoddeliteľnou súčasťou tejto Zmluvy je časť B Zmluvy, ktorá obsahuje bližšiu úpravu práv a povinností zmluvných strán, sú s jej obsahom oboznámení a súhlasia s ním.
     2. V prípade rozporu medzi textom Zmluvy v tejto časti A a textom uvedeným v Zmluve v časti B bude mať prednosť znenie textu Zmluvy časti A. V prípade rozporu medzi textom Zmluvy a textom uvedeným v jej prílohách, bude mať prednosť text Zmluvy.
  6. **Počet vyhotovení Zmluvy:**

Zmluva je vyhotovená v 3 (troch) origináloch, z toho:

1. Pre Predávajúceho: 2 (dva)
2. Pre Kupujúceho: 1 (jeden)
   1. **Prílohy:**
3. Protokolo prevzatí a odovzdaní vyradených ŽKV
   1. Zmluvné strany vyhlasujú, že si text tejto Zmluvy prečítali, jej obsahu porozumeli a vyjadruje ich slobodnú a vážnu vôľu, bez akýchkoľvek omylov a že žiadna z nich neuzavrela túto Zmluvu pod nátlakom, v tiesni, alebo za zjavne nevýhodných podmienok, čo potvrdzujú vlastnoručnými podpismi.

Predávajúci: Kupujúci:

Železničná spoločnosť Slovensko, a.s.

V Bratislave, dňa V ........................................., dňa

.................................................................. ..................................................................

Mgr. Peter Helexa

predseda predstavenstva konateľ

..................................................................

Mgr. Martin Bahurinský

podpredseda predstavenstva

|  |
| --- |
| časť B 31305/2025-SeL |

1. **Definície a výkladové pravidlá**

Nasledujúce slová a/alebo slovné spojenia uvedené v Zmluve s veľkým začiatočným písmenom majú v Zmluve v akomkoľvek gramatickom tvare nasledovný význam:

### **Cena za Odpad** - peňažná suma dohodnutá zmluvnými stranami v Zmluve ako peňažné protiplnenie, ktoré je kupujúci povinný zaplatiť predávajúcemu za dodanie Odpadu v súlade so Zmluvou.

### **Faktúra -** písomný dokument s náležitosťami stanovenými a požadovanými všeobecne záväznými právnymi predpismi, vyhotovený v súlade so Zmluvou, na základe ktorého je kupujúci povinný zaplatiť predávajúcemu Cenu za odpad dohodnutú v Zmluve a uvedenú na Faktúre.

### **Kontaktná osoba** - zamestnanec zmluvnej strany určený zmluvnou stranou v Zmluve, ktorý je oprávnený zastupovať zmluvnú stranu v obchodných a technických ako aj akýchkoľvek iných záležitostiach súvisiacich s plnením predmetu Zmluvy.

### **Kontaktné údaje -** údaje zmluvných strán, na ktoré sa oznamujú a/alebo doručujú akékoľvek oznámenia, žiadosti, požiadavky, návrhy, súhlas/nesúhlas, schválenie/odmietnutie schválenia, odstúpenie alebo akákoľvek iná komunikácia predpokladaná, vyžadovaná alebo povolená Zmluvou.

**Miestom dodania Odpadu –** rozumie sa ním miesto uvedené v časti A Zmluvy, na ktorom sa zmluvné strany dohodli na odovzdaní Odpadu.

**Občiansky zákonník -** znamená zákon č. 40/1964 Zb. Občiansky zákonník v znení neskorších predpisov.

### **Obchodný zákonník** - znamená zákon č. 513/1991 Zb. Obchodný zákonník v znení neskorších predpisov.

### **Protokol o prevzatí a odovzdaní vyradených ŽKV** - písomný dokument, ktorého vzor tvorí Prílohu č. 1 k Zmluve.

### 

### **Vyhláška č. 365/2015 Z.z. –** Vyhláška Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov v platnom znení.

### **Zákon o odpadoch** - zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

**Zákon o slobode informácií** – zákon č. 211/2001 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov

### **ŽKV** – železničné koľajové vozidlo ako typ dráhového vozidla v zmysle zákona č. 513/2009 Z. z. o dráhach v znení neskorších predpisov.

1. **Predmet zmluvy**
   1. Predávajúci je vlastníkom vyradených ŽKV (ďalej aj ako „**vyradené** **ŽKV**“).
   2. Predmetom Zmluvy je na základe výsledkov verejnej obchodnej súťaže:
      1. záväzok predávajúceho dodať kupujúcemu počas účinnosti Zmluvy v mieste dohodnutom zmluvnými stranami:
2. **vyradené ŽKV spolu s technickými zariadeniami a interiérom –katalógové číslo odpadu 16 01 04 Staré vozidlá (kategória odpadu N – nebezpečný)** v zmysle Prílohy č. 1 k Vyhláške č. 365/2015 Z.z. alebo
3. **vyradené ŽKV spolu s technickými zariadeniami a interiérom – katalógové číslo odpadu 16 01 06 Staré vozidlá neobsahujúce kvapaliny a iné nebezpečné dielce (kategória odpadu O - ostatný)** v zmysle Prílohy č. 1 k Vyhláške č. 365/2015 Z.z.

podľa toho, na akej kategórii sa zmluvné strany v časti A bode 2.3 tejto Zmluvy dohodnú (ďalej ako „**Odpad**“ alebo „**predmet Zmluvy**“) a

* + 1. záväzok kupujúceho zaplatiť Cenu za Odpad a Odpad prevziať a  v súlade s podmienkami dohodnutými v tejto Zmluve.
  1. Vlastnícke právo k Odpadu ako aj nebezpečenstvo škody a straty na Odpade prechádza z predávajúceho na kupujúceho momentom riadneho a úplného zaplatenia kúpnej ceny a teda jej pripísania na účet predávajúceho.
  2. Predávajúci neposkytuje záruku za predmet Zmluvy. Súčasne kupujúci prehlasuje, že si je vedomý tej skutočnosti, že titulom vád mu neprislúcha právo reklamácie a právo náhrady škody, keďže predmet Zmluvy nie je novou vecou a kupujúci si ho v stave ako stojí a leží prijíma a kupuje.

1. **Práva a povinnosti zmluvných strán**
   1. Kupujúci sa zaväzuje, že:
2. Odpad bližšie špecifikovaný v časti A bode 2.2 tejto Zmluvy fyzicky zneškodní alebo zhodnotí.
3. si v prípade kategórie odpadu N - nebezpečný splní všetky zákonné povinnosti v súvislosti s postavením „odosielateľa nebezpečného odpadu“ v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov.
4. Odpad nebude využívať ako dopravný prostriedok a ani ho ďalej ako dopravný prostriedok nepredá.
   1. Predávajúci sa zaväzuje, že vyradené ŽKV, ktoré sú predmetom tejto Zmluvy po nadobudnutí účinnosti tejto Zmluvy odhlási z Dopravného úradu SR a zároveň uhradí všetky náklady s tým súvisiace.
5. **Dodacie podmienky**
   1. Miestom dodania Odpadu je miesto deponovania uvedené v časti A bode 2.4 Zmluvy .
   2. Prevzatie Odpadu a jeho prepravu z Miesta dodania Odpadu na miesto zneškodnenia alebo zhodnotenia si zabezpečuje kupujúci na vlastné náklady a je možné až po zaplatení Ceny za Odpad podľa zálohovej faktúry. V prípade, že Kupujúci bude vyradené ŽKV presúvať po železničnej infraštruktúre, je povinný na vlastné náklady a zodpovednosť zabezpečiť si všetky potrebné prehliadky a splniť požadované podmienky na takúto prepravu.
   3. Zmluvné strany sa dohodli, že prevzatie odpadu potvrdí predávajúci a kupujúci prostredníctvom svojich poverených zamestnancov pri odvoze odpadu alebo pred jeho likvidáciou na Mieste dodania podpísaním Protokolu o prevzatí a odovzdaní vyradených ŽKV.
   4. Kupujúci sa zaväzuje predmet Zmluvy prevziať a v prípade potreby môže odpad rozpáliť, rozstrihať, zdemontovať technické zariadenia a interiér („**zlikvidovať vyradené ŽKV**“), naložiť a odstrániť, resp. prepraviť z koľají v Mieste dodania Odpadu („**odvoz odpadu**“) uvedeného v časti A bode 2.4 Zmluvy najneskôr do času uvedeného v časti A bode 2.6 Zmluvy.
   5. Kupujúci sa zaväzuje predložiť najneskôr do termínu uvedeného v časti A bode 2.6.1 Zmluvy Harmonogram odvozu alebo likvidácie odpadu na mieste po jednotlivým Miestach dodania odpadu na adresu uvedenú v bode 2.15.1 časti A Zmluvy. Posledný deň odvozu odpadu alebo uvedenia miesta likvidácie do pôvodného stavu uvedený v Harmonograme nemôže byť neskôr ako dátumom uvedeným v časti A bode 2.6.2 Zmluvy. V prípade, že Kupujúci predloží v Harmonograme neskorší dátum má sa za to, že Harmonogram nebol predložený a kupujúci sa dostáva do omeškania.
   6. Protokol o prevzatí a odovzdaní odpadu, ktorého vzor je uvedený v Prílohe č. 1 tejto Zmluvy, musí byť vypracovaný samostatne pre jednotlivé miesta prevzatia a odovzdania odpadu a musí obsahovať najmä:
6. zoznam Odpadu podľa čísla jednotlivých ŽKV,
7. katalógové číslo Odpadu,
8. hmotnosť Odpadu v tonách,
9. potvrdenie (podpísanie) Protokolu o prevzatí a odovzdaní Odpadu poverenými zamestnancami oboch zmluvných strán.
   1. Pokiaľ sa zmluvné strany dohodnú na predaji Odpadu kategórie nebezpečný odpad, kupujúci pri odovzdávaní predmetu Zmluvy predloží predávajúcemu na písomné potvrdenie Sprievodné listy nebezpečného odpadu (SLNO) s kat. č. odpadu 16 01 04 pre jednotlivé miesta dodania odpadu, v ktorých predávajúci potvrdí časť 2-Držiteľ – miesto nakládky. Kópiu tohto Sprievodného listu č.4 doručí kupujúci zástupcovi predávajúceho najneskôr do desiatich (10) pracovných dní odo dňa jeho podpisu. Kupujúci je zároveň povinný splniť si všetky zákonné povinnosti v súvislosti s postavením „odosielateľa nebezpečného odpadu“ v zmysle Zákona o odpadoch.
   2. Odpad, ktorý tvoria vyradené ŽKV, ktoré nie sú schopné prepravy po vlastnej osi, kupujúci so súhlasom ŽSR ako manažéra infraštruktúry alebo iným vlastníkom pozemku a koľajiska na mieste dohodnutom zlikviduje vyradené ŽKV a zabezpečí odvoz Odpadu na miesto určenia na vlastné náklady a zodpovednosť, pričom musí dodržať všetky podmienky definované všeobecne záväzným právnymi predpismi SR. Kupujúci je povinný Miesto dodania resp. miesto likvidácie vyradených ŽKV uviesť do pôvodného stavu. V prípade, že kupujúci svojou činnosťou spôsobí akékoľvek poškodenie životného prostredia a porušenie legislatívnych predpisov v oblasti ochrany životného prostredia, je povinný spôsobené škody odstrániť na vlastné náklady a prípadné sankcie, uložené zo strany orgánov štátnej správy, bude znášať v plnom rozsahu.
   3. V prípade, že kupujúci požaduje vážiť vyradené ŽKV je povinný o tejto skutočnosti informovať predávajúceho a dohodnúť sa na miestach a spôsobe váženia najneskôr do momentu odovzdania v zmysle bodu 2.5 časti A Zmluvy. Všetky náklady súvisiace s vážením znáša kupujúci. Kupujúci sa zaväzuje zaslať vážne lístky z certifikovanej/overenej váhy odvezeného odpadu najneskôr do 48 hodín od opustenia miesta dodania. Predávajúci si vyhradzuje právo zúčastniť sa váženia odvezeného odpadu. V prípade, že požiadavka na váženie bude predložená predávajúcemu po momente odovzdania v zmysle bodu 2.5 časti A Zmluvy, predávajúci nie je povinný vyhovieť tejto požiadavke a má sa za to, že  kupujúci akceptuje predpokladanú hmotnosť ŽKV resp. odpadu uvedenú v bode 2.2 časti A Zmluvy.
10. **Povinnosti zmluvných strán v oblasti bezpečnosti a ochrany zdravia pri práci, životného prostredia, požiarnej ochrany**
    1. Zmluvné strany sú povinné dodržiavať ustanovenia zákona NR SR č. 124/2006 Z.z. o bezpečnosti a ochrane zdravia pri práci (BOZP) o zmene a doplnení niektorých zákonov, zákona č. 311/2001 Z. z. Zákonníka práce, ako aj ďalšej legislatívy a interných dokumentov ZSSK v oblasti BOZP.
    2. Zmluvné strany sa zaväzujú navzájom sa informovať o ohrozeniach, preventívnych opatreniach a skutočnostiach (vrátane poskytovania prvej pomoci, poškodenia zdravia na pracovisku bez ohľadu na skutočnosť, či má za následok práceneschopnosť alebo nie) v oblasti BOZP v súvislosti s plnením Zmluvy.
    3. Kupujúci sa zaväzuje zabezpečiť:
11. preukázateľné oboznámenie vlastných zamestnancov, ktorí budú vykonávať činnosť a pohybovať sa na pracoviskách ZSSK v súvislosti s plnením Zmluvy, so všeobecne platnou legislatívou z oblasti BOZP, internými dokumentmi ZSSK z oblasti BOZP ( predpis - Všeobecné pravidlá bezpečnosti a ochrany zdravia pri práci v podmienkach Železničnej spoločnosti Slovensko, a.s., smernica – Postup posudzovania nebezpečenstiev, ohrození a vyhodnotenie rizík pre pracovné činnosti v ZSSK a pohyb cudzích osôb v ZSSK, smernica - Traumatologický plán Železničnej spoločnosti Slovensko, a.s., smernica Evidencia, registrácia a vyšetrovanie pracovných úrazov, iných úrazov, nebezpečných udalostí a chorôb z povolania v Železničnej spoločnosti Slovensko, a.s., predpis - Poskytovanie osobných ochranných pracovných prostriedkov a poskytovanie umývacích, čistiacich prostriedkov a ochranných krémov zamestnancom ZSSK) ako aj miestnymi podmienkami (prevádzkový poriadok) pre príslušné pracoviská ZSSK.
12. dodržiavanie právnych predpisov a ostatných predpisov na zaistenie BOZP, zásad bezpečnej práce, bezpečného správania sa na pracovisku a bezpečných pracovných postupov, interných dokumentov ZSSK z oblasti BOZP na príslušných pracoviskách ZSSK.
13. u vlastných zamestnancov používanie osobných ochranných pracovných prostriedkov (OOPP) pri pohybe a výkone pracovnej činnosti na základe hodnotenia nebezpečenstiev, ohrození a rizík na pracoviskách ZSSK zmysle smernice - Postup posudzovania nebezpečenstiev, ohrození a vyhodnotenie rizík pre pracovné činnosti v ZSSK a pohyb cudzích osôb v ZSSK, ďalej  podľa predpisu **-** Poskytovanie osobných ochranných pracovných prostriedkov a poskytovanie umývacích, čistiacich prostriedkov a ochranných krémov zamestnancom ZSSK.
14. pre vlastných zamestnancov pri pohybe a pracovnej činnosti v blízkosti trolejového vedenia a elektrických zariadení predpísané oboznámenie na získanie elektrotechnickej kvalifikácie v zmysle vyhlášky MD SR č.205/2010 Z.z. o určených technických zariadeniach a určených činnostiach a činnostiach na určených technických zariadeniach.
15. u vlastných zamestnancov v prípade pohybu a výkonu činností v prevádzkovom priestore ŽSR okrem všeobecnej legislatívy BOZP aj oboznámenie z predpisu ŽSR – „Z 2“ (zabezpečuje ŽSR – Inštitút vzdelávania, vydáva Osvedčenie o spôsobilosti z BOZP).
16. u vlastných zamestnancov overenie zdravotnej spôsobilosti pre výkon práce podľa zákonnej legislatívy platnej v SR a pracovného zaradenia (zákon č. 124/2006 Z.z. o BOZP a o zmene a doplnení niektorých zákonov v znení neskorších predpisov, zákon č. 311/2001 Z.z. Zákonník práce v znení neskorších predpisov, Vyhláška MD SR č. 245/2010 Z.z. o odbornej spôsobilosti, zdravotnej spôsobilosti a psychickej spôsobilosti osôb pri prevádzkovaní dráhy a dopravy na dráhe v znení neskorších predpisov).
17. v prípade akéhokoľvek poškodenia zdravia zamestnanca Kupujúceho na pracovisku ZSSK, či už má za následok práceneschopnosť alebo nie, bezodkladné oznámenie tejto udalosti kontaktnej osobe na pracovisku ZSSK.
18. preukázateľné oboznámenie vlastných zamestnancov o povinnosti zákazu požívania a prechovávania alkoholických nápojov a omamných látok na pracoviskách ZSSK a o povinnosti podrobiť sa kontrole na požitie alkoholu a omamných látok, ktorú vykonávajú oprávnení zamestnanci ZSSK a dodržiavať zákaz fajčenia, s výnimkou miest na to určených.
19. pre vlastných zamestnancov prístup na pracoviská ZSSK (prípadne aj na pracoviská ŽSR podľa tejto Zmluvy v zmysle pracovného a prevádzkového poriadku), s ktorým musia byť jeho zamestnanci preukázateľne oboznámení.
20. pre vlastných zamestnancov v ZSSK povolenia na vstup do vyhradeného obvodu ZSSK a v prípade použitia cestných motorových vozidiel Kupujúceho zabezpečí potrebné povolenia na vjazd do vyhradeného obvodu ZSSK, príp. Železníc Slovenskej republiky, Železničnej spoločnosti Cargo Slovakia, a.s. – podľa toho, kde a na koho pracovisku sa budú títo zamestnanci pohybovať a vykonávať činnosť v súvislosti so Zmluvou.
21. plnenie povinností vyplývajúcich zo zákona č.513/2009 Z. z. o dráhach v platnom znení, zákona č.514/2009 Z.z. o doprave na dráhach, zákona č.314/2001 Z.z. o ochrane pred požiarmi v znení neskorších predpisov a vyhlášky MV SR č.121/2002 Z.z. o požiarnej prevencii v znení neskorších predpisov, zákona č. 17/1992 Zb. o životnom prostredí v znení neskorších predpisov, zákona č. 364/2004 Z.z. o vodách a o zmene zákona č.372/1990 Zb. o priestupkoch v znení neskorších predpisov (vodný zákon), zákona č.79/2015 Z.z. o odpadoch v znení neskorších predpisov, zákona č. 146/2023 Z. z. o ochrane ovzdušia a o zmene a doplnení niektorých zákonov, zákona č.190/2023 Z.z. o poplatkoch za znečistenie ovzdušia v znení neskorších predpisov, ako aj platných predpisov o ochrane majetku a plnenie iných povinností vyplývajúcich zo všeobecne záväzných právnych predpisov.
    1. Kupujúci poskytne ZSSK zoznam vlastných zamestnancov a ich pracovných pozícií, ktorí budú v zmysle Zmluvy vykonávať pohyb a pracovnú činnosť na pracoviskách ZSSK.
    2. Kupujúci stanoví kontaktnú osobu na dozor a kontrolu na dodržiavanie BOZP na príslušnom pracovisku.
    3. ZSSK sa zaväzuje zabezpečiť pre zamestnancov Kupujúceho:
22. preukázateľné oboznámenie z legislatívy a interných dokumentov v oblasti BOZP platných v ZSSK a s Prevádzkovými poriadkami pracovísk (miesto, kde je potrebné nahlasovať vstup na jednotlivé pracoviská, tel. kontakt pri vzniku mimoriadnych udalostí, v prípade poškodenia zdravia pri práci a hlásiť sa v prípade evakuácie a záchranných prác a pod.), kde budú zamestnanci Kupujúceho vykonávať pracovnú činnosť podľa Zmluvy ako aj s prevádzkovo-technologickými poriadkami na príslušných pracoviskách, príp. s pracoviskami, na ktorých je vyhlásená riziková práca a so vzniknutými mimoriadnosťami BOZP na pracovisku, ktoré sa vykoná priamo na jednotlivých pracoviskách.
23. informovanie najmä o možných ohrozeniach, preventívnych opatreniach a opatreniach na poskytnutie prvej pomoci, na zdolávanie požiarov, na vykonanie záchranných prác a na evakuáciu zamestnancov.
24. na príslušnom pracovisku preukázateľné oboznámenie so zákazom vstupovať do priestoru, zdržiavať sa v priestore a vykonávať činnosti, ktoré nesúvisia so zmluvnými činnosťami a ktoré by mohli bezprostredne ohroziť ich život alebo zdravie.
25. umožnenie používania sociálnych zariadení a prístup k pitnej vode.
26. kontakt na zodpovednú osobu za dodržiavanie BOZP na príslušnom pracovisku.
27. **Cena za Odpad**
    1. Cena za Odpad je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a vyhlášky MF SR č.87/1996 Z. z. na základe elektronickej aukcie prostredníctvom elektronického aukčného softvéru proebiz.
    2. Cena za Odpad je uvedená bez DPH a je konečná. Zahŕňa všetky náklady predávajúceho vyplývajúce z tejto Zmluvy.
    3. K Cene za Odpad bude fakturovaná DPH v zmysle ustanovení zákona o DPH platná v čase uskutočnenia zdaniteľného plnenia.
    4. Kupujúci sa zaväzuje zaplatiť v prospech účtu predávajúceho kúpnu cenu vo výške 100 % Ceny za odpad , na základe zálohovej faktúry .
28. **Platobné podmienky**

* 1. Cenu za Odpad je Kupujúci povinný uhradiť Predávajúcemu na základe zálohovej faktúry vystavenej Predávajúcim, a to v lehote splatnosti určenej v časti A Zmluvy.
  2. Za uhradenie zálohovej faktúry sa považuje deň, v ktorom bude fakturovaná suma pripísaná na účet predávajúceho. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti faktúry považovať najbližší pracovný deň. V prípade omeškania úhrady zálohovej faktúry je predávajúci oprávnený účtovať kupujúcemu sankciu v podobe úroku z omeškania v zmysle platných ustanovení Obchodného zákonníka.
  3. Faktúra (daňový doklad) bude vystavená predávajúcim do 7 (sedem ) kalendárnych dní odo dňa dodania v zmysle bodu 2.3. časti B a následne bude zaslaná najneskôr do 3 (troch) pracovných dní odo dňa jej vystavenia kupujúcemu. V prípade, ak sa tak nestane, lehota splatnosti sa predlžuje o počet dní presahujúcich túto lehotu.
  4. Faktúra bude vystavená a uhradená v mene EUR.
  5. Predávajúci vystaví faktúru v súlade s platnou účtovnou a daňovou legislatívou SR.

1. **Zmluvné pokuty, náhrada škody**
   1. Predávajúci je oprávnený:
2. v prípade, že kupujúci poruší záväzok vyplývajúci z časti B bodu 3.1 tohto článku Zmluvy, okamžite odstúpiť od tejto Zmluvy a má nárok na zaplatenie zmluvnej pokuty, ktorú je kupujúci povinný zaplatiť predávajúcemu, a to vo výške 200 % z Ceny za Odpad uvedenej v časti A bode 2.7 tejto Zmluvy.
3. požadovať náhradu škody spôsobenú porušením povinnosti podľa časti B bodu 3.1 Zmluvy, na ktorú sa zmluvná pokuta vzťahuje, ako aj domáhať sa náhrady škody presahujúcej zmluvnú pokutu.
4. vykonať fakturáciu zmluvnej pokuty podľa tejto Zmluvy do 10 (desať) dní od zistenia skutočnosti, že došlo k porušeniu zmluvnej povinnosti, na ktorú sa viaže zmluvná pokuta. Zmluvná pokuta sa považuje za uhradenú dňom jej pripísania na účet predávajúceho.
5. kupujúcemu fakturovať z titulu omeškania so zaplatením zmluvnej pokuty úroky z omeškania v zmysle platných ustanovení Obchodného zákonníka.
   1. V prípade, že sa kupujúci dostane do omeškania s predložením Harmonogramu a odvozom odpadu podľa časti A bodu 2.6 Zmluvy, má predávajúci právo:
6. V prípade nepredloženia Harmonogramu odvozu alebo likvidácie na mieste podľa časti B bodu 4.6 Zmluvy a v termíne podľa časti A bodu 2.6.1 na zaplatenie zmluvnej pokuty 500 EUR za každý aj začatý deň nedodržania termínu.
7. V prípade nedodržania termínu uvedeného v Harmonograme podľa časti B bodu 4.6 Zmluvy a konečného termínu Odvozu odpadu podľa časti A bodu 2.6.2 účtovať kupujúcemu zmluvnú pokutu 200,00 EUR bez DPH na každý aj začatý deň nedodržania termínu a to za každé jedno ŽKV samostatne. DPH bude uplatnená podľa platných právnych predpisov v čase fakturácie.
   1. V prípade porušenia povinnosti zo strany kupujúceho podľa bodu 8.2. tohto článku časti B Zmluvy má predávajúci právo vypovedať Zmluvu alebo odstúpiť od Zmluvy, pokiaľ sa zmluvné strany nedohodnú inak. Predávajúci môže vypovedať zmluvu aj v časti, v ktorej kupujúci sa dostane do omeškania s odvozom odpadu alebo jeho likvidáciou na mieste podľa predloženého Harmonogramu. Výpovedná doba začína plynúť momentom doručenia písomnosti, a to aj v prípade fikcie doručenia elektronickou poštou.
   2. V prípade, že kupujúci svojou činnosťou podľa bodu 4.8 tejto časti Zmluvy spôsobí akékoľvek poškodenie životného prostredia a porušenie legislatívnych predpisov v oblasti ochrany životného prostredia, je povinný spôsobené škody odstrániť na vlastné náklady a prípadné sankcie, uložené zo strany orgánov štátnej správy, bude znášať v plnom rozsahu.
   3. Pre vylúčenie pochybností zaplatenie zmluvnej pokuty nezbavuje zmluvnú stranu, ktorá pokutu zaplatila, záväzku plniť aj naďalej zmluvné povinnosti a neobmedzuje právo druhej zmluvnej strany domáhať sa náhrady škody nad rámec dojednanej výšky zmluvnej pokuty.
8. **Platnosť a účinnosť**
   1. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradu vlády SR v zmysle ustanovení §47a zákona č. 40/1964 Zb. Občianskeho zákonníka a § 5a zákona o slobodnom prístupe k informáciám.
   2. Zmluvné strany týmto berú na vedomie, že Zmluva bude zverejnená v celom rozsahu v zmysle zákona o slobodnom prístupe k informáciám.
9. **Ukončenie Zmluvy**
   1. Zmluvné strany sa dohodli, že túto Zmluvu je možné ukončiť:
10. písomnou dohodou zmluvných strán s účinnosťou odo dňa v nej uvedeného,
11. písomným odstúpením od zmluvy ktoroukoľvek zmluvnou stranou v prípadoch uvedených v tejto Zmluve. Odstúpenie od zmluvy musí byť druhej zmluvnej strane oznámené písomne a je účinné dňom nasledujúcom po dni doručenia odstúpenia druhej zmluvnej strane. Právny režim odstúpenia od Zmluvy sa bude riadiť ustanovení § 344 a nasl. Zb. Obchodného zákonníka.
12. neuhradením 100 % zálohovej faktúry v lehote splatnosti.

10.2 Za podstatné porušenie Zmluvy sa považuje:

1. neuhradenie 100 % zálohovej faktúry v lehote splatnosti.
2. nepredloženie Harmonogram podľa časti A bodu 2.6.1 a podľa časti B bodu 4.6 Zmluvy.
3. nedodržanie termínu uvedeného v predloženom Harmonograme podľa časti A bodu 2.6.1 a podľa časti B bodu 4.6 Zmluvy alebo odvozu odpadu z Miesta odovzdania Odpadu podľa časti A bodu 2.6.2. Zmluvy.

10.3 Pre vylúčenie pochybností, ukončenie Zmluvy sa netýka ustanovení Zmluvy, pri ktorých vzhľadom na ich povahu je zrejmé, že majú trvať aj po ukončení Zmluvy najmä nárokov na náhradu škody a nárokov zo zmluvnej pokuty.

1. **Doručovanie**
   1. Zmluvné strany sa dohodli, že písomnosti podľa tejto Zmluvy budú doručované na adresu zmluvnej strany uvedenej ako adresa pre doručovanie písomností uvedenej v časti A tejto Zmluvy.
   2. Zmluvné strany sa dohodli, že písomnosti podľa Zmluvy doručované poštou sa pokladajú za doručené i keď:

a) zmluvná strana odmietne prevziať poštovú zásielku, a to dňom odmietnutia prevzatia druhou zmluvnou stranou,

b) poštová zásielka sa vráti ako nedoručiteľná alebo neprevzatá v odbernej lehote, a to dňom vrátenia odosielateľovi a to i v prípade, že sa o nej adresát nedozvie.

Písomnosti doručované poštou podľa Zmluvy budú zmluvné strany zasielať na adresu sídla druhej zmluvnej strany uvedenú v záhlaví tejto Zmluvy.

* 1. Pokiaľ táto Zmluva neurčuje inak, všetky písomnosti odoslané zmluvnými stranami súvisiace so Zmluvou musia byť v písomnej forme a musia byť preukázeteľne doručené.
  2. Písomnosti, podľa tejto Zmluvy je možné doručovať aj elektronickou poštou. Zmluvné strany sú povinné zaistiť riadnu evidenciu a archiváciu takto odoslaných správ. Písomnosti doručované elektronickou poštou sa považujú za doručené po uplynutí 3 (troch) pracovných dní, a to aj v prípade, že druhá zmluvná strana nepotvrdila doručenie elektronickou poštou. Písomnosti doručované elektronickou poštou podľa Zmluvy budú zmluvné strany zasielať na emailovú adresu zmluvnej strany uvedenú v bode 2.15 časti A tejto Zmluvy.
  3. Zmluvné strany sú povinné vzájomne sa informovať o zmenách v údajoch potrebných na elektornickú komunikáciu, a to najneskôr nasledujúci pracovný deň od zmeny takýchto údajov, pričom toto oznámenie môže byť druhej zmluvnej strane doručované aj prostredníctvom elektornickej pošty.

1. **Právo a riešenie sporov**
   1. Zmluvné strany sa týmto dohodli, že všetky spory vzniknuté z tejto Zmluvy budú medzi sebou prednostne riešiť vzájomnou dohodou.
   2. Ak sa zmluvné strany nedohodnú podľa bodu 12.1 tohto článku Zmluvy, je pre prípad sporu príslušný súd podľa sídla predávajúceho v Slovenskej republike.
   3. Práva a povinnosti vyplývajúce zo Zmluvy, vrátane posudzovania ich platnosti ako aj následkov ich prípadnej neplatnosti, ako aj vzájomné vzťahy zúčastnených strán touto Zmluvou neupravené, sa riadia a budú vykladané v súlade s ustanoveniami Obchodného zákonníka ako aj ďalšími všeobecne záväznými právnymi predpismi Slovenskej republiky, pričom na kolízne ustanovenia sa neprihliada.
   4. Každé ustanovenie tejto zmluvy sa pokiaľ je to možné, interpretuje tak, aby bolo účinné a platné podľa platných právnych predpisov. Pokiaľ by však niektoré ustanovenie tejto zmluvy bolo podľa platných právnych predpisov nevymožiteľné alebo neplatné, nebude tým dotknutá platnosť alebo vymožiteľnosť ostatných ustanovení tejto zmluvy, ktoré budú i naďalej záväzné a v plnom rozsahu platné a účinné. V prípade takejto nevymožiteľnosti alebo neplatnosti budú zmluvné strany v dobrej viere rokovať, aby sa dohodli na zmenách alebo doplnkoch zmluvy, ktoré sú potrebné na realizáciu zámerov tejto zmluvy, potrebných v súvislosti s príslušnou nevymožiteľnosťou alebo neplatnosťou.
2. **Ostatné dojednania**
   1. Zmluvné strany vyhlasujú, že v súlade s  nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ako aj zákonom č. 18/2018 Z. z. o ochrane osobných údajov a o zmene a doplnení niektorých zákonov prijali primerané technické a organizačné opatrenia na zabezpečenie spracúvania osobných údajov len na konkrétny účel, s dôsledným uplatnením zásady minimalizácie množstva získaných osobných údajov a rozsahu ich spracúvania, doby uchovávania a dostupnosti osobných údajov.
   2. Informácia o ochrane osobných údajov v Železničnej spoločnosti Slovensko, a. s. určená zmluvným partnerom spoločnosti, ich zamestnancom a zástupcom je dostupná na webovej adrese: [https://www.zssk.sk/ ochrana-osobnych-udajov/](https://www.zssk.sk/%20ochrana-osobnych-udajov/), o čom kupujúci je povinný informovať dotknuté osoby.
   3. Železničná spoločnosť Slovensko, a.s. netoleruje akúkoľvek formu korupcie a zaväzuje sa konať v súlade so schváleným Protikorupčným programom: https://www.zssk.sk/protikorupcny-program/

Kupujúci sa zaväzuje s Protikorupčným programom oboznámiť a postupovať v súlade s ním.

1. **Záverečné ustanovenia**
   1. Meniť alebo dopĺňať obsah tejto Zmluvy je možné len formou vzostupne očíslovaných písomných dodatkov, ktoré budú platné, ak budú vlastnoručne podpísané osobami oprávnenými za zmluvné strany. To sa netýka zmeny adresy pre fakturáciu a kontaktnej osoby (vrátane čísla telefónu, faxu a e-mailovej adresy), pri ktorých je postačujúce písomné oznámenie zmeny. Zmena bankových údajov je možná iba na základe písomného oznámenia zmluvných strán, pričom takéto oznámenie musí byť podpísané osobami oprávnenými tej zmluvnej strany, ktorá zmenu údajov oznamuje druhej zmluvnej strane. Dodatky budú tvoriť neoddeliteľnú súčasť Zmluvy.
      1. Právne vzťahy neupravené touto zmluvou sa riadia príslušnými ustanoveniami Obchodného zákonníka a platnými právnymi predpismi na území SR s výnimkou kolíznych ustanovení.
   2. Zmluvné strany sú povinné neodkladne si oznámiť skutočnosti, ktoré by mohli ohroziť plnenie Zmluvy, a to aj v jej častiach.
   3. Postúpenie a založenie pohľadávok a záväzkov vyplývajúcich z tejto Zmluvy na tretiu stranu je bez predchádzajúceho písomného súhlasu druhej zmluvnej strany vylúčené, ak sa zmluvné strany v tejto Zmluvy nedohodli inak.
   4. V prípade zániku niektorej zo zmluvných strán s právnym nástupcom prechádzajú práva a povinnosti vyplývajúce z tejto Zmluvy na právneho nástupcu zaniknutej zmluvnej strany.

**Príloha č.1 ku Kúpnej zmluve na vyradené železničné koľajové vozidlá č. 31305/2025-SeL**

**Protokol o prevzatí a odovzdaní odpadu**

|  |  |  |  |  |  |
| --- | --- | --- | --- | --- | --- |
| Miesto deponovania | rada ŽKV | číslo ŽKV | kat. č. odpadu | množstvo odpadu (t) | poznámka |
|  |  |  | 16 01 04 |  |  |
|  |  |  | 16 01 04 |  |  |
|  |  |  | 16 01 04 |  |  |
| **Predpokladaná hmotnosť odpadu v tonách** | | | |  |  |

Za predávajúceho ako odovzdávajúcu stranu sa zúčastnil: [●]

Za kupujúceho ako preberajúcu stranu sa zúčastnil : [●]

Obidve zúčastnené strany svojim podpisom potvrdzujú, že kupujúcemu boli zo strany predávajúceho odovzdané všetky železničné koľajové vozidlá uvedené v tabuľke tohto Protokolu o prevzatí a odovzdaní odpadu.

Protokol o prevzatí a odovzdaní odpadu bol vyhotovený v 4 (štyroch) vyhotoveniach s rozdelením: 1 x kupujúci, 3 x predávajúci (z toho 1 x pre SeL, 1 x pre OIK-OOŽP , 1 x pre SePP).

V : .................................. dňa : .................................. V : .................................. dňa : ..................................

.......................................................... ....................................................

( pečiatka a podpis ) ( pečiatka a podpis )

Kupujúci Predávajúci